EkBass/fiwiki-20250220-pages-articles huggingface dataset:
Exeter House

Exeter House oli 1600-luvun alkupuolella rakennettu kartanomainen kaupunkitalo Derbyssä, Englannin Derbyshiressä. Se oli aikoinaan kaupungin suurin talo. Talo tunnetaan siitä, että Jakobiittikapinan alkuvaiheissa Charles Edward Stuart eli Bonnie Prince Charlie yöpyi siellä. Talo on nyttemmin purettu, mutta prinssin makuuhuoneen seinäpaneelit ja sisustus ovat Derbyn kaupunginmuseossa.Derby Peak District Online Talo sai nimensä Exeterin jaarleilta, jotka omistivat sen vuoteen 1757 asti. Kahdeksannen jaarlin kuoltua hänen leskensä myi talon Derbyn pormestarille John Binghamille. Binglamin kuoltua talon osti vuonna 1795, Jedediah Strutt. Hänkin asui siellä viimeiset vuotensa eli vuoteen 1797 asti. Talon viimeinen omistaja oli lakimies William Eaton Mousely, joka ääräsi talon purettavaksi koska se oliliian suuri ylläpidettäväksi ja lisäksi Exeter Bridgen laajennusten tiellä. Talon purkamisen yhteydessä "Prinssi Charlien huoneen" seinäpanelit myytiin erikseen, ja Michael Thomas Bass hankki ne Derbyn kaupunginmuseolle.Exeter House Panelling Derby Museum == Lähteet == Luokka:Derbyn rakennukset ja rakennelmat Luokka:Derbyn historia
David Gates

David Gates (s. 11. joulukuuta 1940) on yhdysvaltalainen laulaja, lauluntekijä ja multi-instrumentalisti. Gates tuli tunnetuksi 1970-luvulla Bread-yhtyeen johtajana, pääsolistina ja suurimpien hittien säveltäjänä. Näitä ovat muun muassa ”If”, ”Make It with You”, ”Guitar Man” sekä ”Everything I Own”, josta ovat tehneet oman versionsa muun muassa Ken Boothe, Boy George, Nicole Scherzinger, UB40 ja Edison Lighthouse. Vuoden 1971 ”If”-kappaleen on levyttänyt pari sataa artistia.Bread , Baker’s Biographical Dictionary of Musicians, The Gale Group 2001. Vaatii HighBeam-tilauksen. Viitattu 9.12.2015. == Lähteet == Luokka:Yhdysvaltalaiset laulaja-lauluntekijät Luokka:Vuonna 1940 syntyneet Luokka:Elävät henkilöt
Larry Knechtel

Lawrence William ”Larry” Knechtel ['nektəl] (4. elokuuta 1940 – 20. elokuuta 2009) oli yhdysvaltalainen muusikko ja multi-instrumentalisti. Hän soitti sekä yhtyeissä että studiomuusikkona. Larry Knechtel syntyi Kalifornian Bellin kaupungissa ja oli muusikkouransa alussa osa The Wrecking Crew -nimellä tunnettua Yhdysvaltojen länsirannikon kysytyimpien studiomuusikoiden ryhmää. Vuonna 1971 hän liittyi Bread-yhtyeeseen korvaamaan siitä eronnutta Robb Royeria. Basistina Knechtel soittaa esimerkiksi The Byrds -yhtyeen versiolla Bob Dylanin kappaleesta ”Mr. Tambourine Man”. Bread-yhtyeen "The Guitar Man" tarjoaa esimerkin hänen sähkökitaroinnistaan. Pianistina Knechtelin tunnetuin esitys on Simon & Garfunkel -duon menestysalbumin Bridge over Troubled Water nimikappale, jonka sovituksesta hän ja Paul Simon saivat Grammy-palkinnon. Knechtel on mukana myös Billy Joelin albumilla Streetlife Serenade (1974) ja Barry Mannin albumilla Survivor (1975). ==Diskografia== *Mountain Moods (1989) *Urban Gypsy (1990) ==Lähteet== Luokka:Grammy-palkinnon saajat Luokka:Yhdysvaltalaiset sessiomuusikot Luokka:Yhdysvaltalaiset basistit Luokka:Yhdysvaltalaiset kitaristit Luokka:Yhdysvaltalaiset pianistit Luokka:Vuonna 1940 syntyneet Luokka:Vuonna 2009 kuolleet
LMFAO

LMFAO oli vuonna 2006 perustettu, Yhdysvaltain Los Angelesista kotoisin oleva elektro hop -yhtye, johon kuuluvat DJ:t ja räppärit Redfoo (Stefan Kendal Gordy, s. 3. syyskuuta 1975) ja SkyBlu (Skyler Husten Gordy, s. 23. elokuuta 1986). Yhtyeen nimi on Internet-slangin lyhenne sanoista "Laughing My Fucking Ass Off", mutta duon videossa se tarkoittaa "Loving My Friends And Others". Yhtyeen jäsenet ovat levy-yhtiö Motownin perustajan Berry Gordyn poika ja pojanpoika.http://www.nytimes.com/2009/08/08/arts/music/08lmfao.htmlhttp://www.kansan.com/news/2009/nov/19/q-redfoo- lmfao/ Yhtyeen musiikki käsittelee pääasiassa juhlimista. == Diskografia == ===Albumit=== * Party Rock (2009) * Sorry for Party Rocking (2011) === Singlet === * "I'm in Miami Bitch" (2008) * "La La La" (2009) * "Shots" (mukana Lil Jon) (2009) * "Yes" (2010) * "Party Rock Anthem" (mukana Lauren Bennett & GoonRock) (2011) * "Champagne Showers" (mukana Natalia Kills) (2011) * "Sexy and I Know It" (2011) * "Sorry for Party Rocking" (2012) == Lähteet == == Aiheesta muualla == * Viralliset sivut * Virallinen blogi * * LMFAO Twitter- sivustolla * Luokka:Seulonnan keskeiset artikkelit
Desoksipipradroli

Desoksipipradroli eli 2-difenyylimetyylipiperidiini (2-DPMP) on aine, joka toimii noradrenaliinin ja dopamiinin takaisinoton estäjänä (NDRI) ehkäisemällä NET:n (norepinephrine transporter) ja DAT:n (dopamine active transporter) toiminnan. == Rakenne == Desoksipipradroli muistuttaa rakenteeltaan läheisesti metyylifenidaattia ja pipradrolia, myös farmakologiset vaikutukset ovat näillä kolmella piperidiinillä samankaltaisia. Näistä kolmesta desoksipipradrolilla on pisin puoliintumisaika, sillä se on hyvin rasvaliukoinen molekyyli, jolta puuttuvat pooliset funktionaaliset ryhmät, joihin aineenvaihdunnan entsyymit yleensä tähtäävät. == Historia ja käyttö == Desoksipipradrolin on kehittänyt lääkeyhtiö CIBA (nykyisin Novartis) 1950-luvulla narkolepsian ja tarkkaavaisuus- ja ylivilkkaushäiriön eli ADHD:n hoitoon, mutta sen käytöstä luovuttiin sitä muistuttavan metyylifenidaatin keksimisen jälkeen. Jotkut tahot uskovat, että desoksipipradroli voisi osoittautua ADHD:n hoidossa jopa jokseenkin toimivaksi, sillä eräät yksittäishenkilöt ovat ilmoittaneet kaipaavansa pitkäkestoisempia ADHD-lääkkeitä kuin nykyään käytössä olevat metyylifenidaatti ja dekstroamfetamiini. Desoksipipradrolia ei kuitenkaan tällä hetkellä määrätä lääkkeeksi.https://web.archive.org/web/20100921023818/http://www.mahalo.com/desoxypipradrol == Päihdekäyttö == Lokakuussa 2010 desoksipipradroli nousi Suomessa uutislehtien otsikoihin kutsumanimellä Daisy. Ainetta oli esiintynyt huumausaineiden katukaupassa ja sitä oli ilmeisesti myyty "amfetamiinin kaltaisena" stimulanttina. Päihdekäytössä desoksipipradrolin suositeltu annosmäärä on n. 2–15 milligrammaa, joka on huomattavasti vähemmän kuin tavallisen katuamfetamiinin käyttöannokset. Käyttäjillä ei ollut selkeää tietoa aineen alkuperästä saatikka sen käyttömääristä, joten muutamia heistä päätyi tehohoitoon otettuaan yliannostuksen ainetta. Yliannostuksen saaneet olivat käyttäneet ainetta suonensisäisesti. Käyttäjiltä ovat pettäneet munuaiset ja sitä kautta muut sisäelimet. Poliisin mukaan Daisy aiheuttaa käyttäjissä psykoosia ja somaattisia vammoja.Poliisi varoittaa tappavasta Daisy-huumeesta 13.10.2010 == Lähteet == == Aiheesta muualla == * PubChem: 2-diphenylmethylpiperidine * ChemBlink: 2-Diphenylmethylpiperidine * Tuhoisa Daisy-huume ehkä 50-luvun narkolepsialääkettä MTV 20.10.2010. Luokka:Piperidiinit Luokka:Piristeet Luokka:Noradrenaliinin ja dopamiinin takaisinoton estäjät
Ari Larnemaa

Ari Larnemaa (s. 1952Kari Räisänen HS Kaupunki 11.2.2001: Numeromies rakastaa ravintoloita) on Actival Oy:n toimitusjohtajahttp://www.actival.fi ja helsinkiläinen ravintolavaikuttajaPete Suhonen Citylehti: Stadin ravintolamafia. http://www.city.fi/artikkeli/Ravintolamafia/438/ Ari Larnemaan MBA -diplomityö käsitteli ravintolakaupan sidosryhmiä (Haaga Instituutti 1997).http://www.actival.fi/files/ravintolakaupansidosryhmat.pdf Larnemaa on julkaissut ruoka- ja ravintolakirjan Suomalainen ruokaretki (Tammi 2001) yhdessä Kauppalehti Option entisen päätoimittajan Pekka Ritvoksen ja valokuvaaja Kaius Hedenströmin kanssa.. Hän toimi ravintola-alan ammattilehden, Valomerkin päätoimittajana 1997-2000. Aromi-lehti palkitsi hänet PRO-palkinnolla vuonna 2003 ravintola-alan vuoden vaikuttajana ja parhaasta Restaluosto -ideasta.HS.Ruoka &Juoma; 23.1.2003: Henkilöstöravintolan kokki arvostaa Pro-palkintoaan == Teokset == Larnemaa, Ari; Ritvos, Pekka & Hedenström, Kaius: Suomalainen ruokaretki. Tammi 2001 Larnemaa, Ari: Ravintolakaupan sidosryhmät. Haaga Instituutti 1997 == Lähteet == Luokka:Suomalaiset yritysjohtajat Luokka:Vuonna 1952 syntyneet Luokka:Elävät henkilöt
Syöpäosasto

Syöpäosasto () on venäläisen Aleksandr Solženitsynin kirjoittama osittain omaelämäkerrallinen romaani. Alkuteos on julkaistu vuonna 1967 ja kielletty Neuvostoliitossa vuonna 1968. Romaani kertoo nimensä mukaisesti yhden syöpäosaston potilaiden tarinaa uzbekistanilaisessa sairaalassa vuonna 1955. Samalla kirja on vertauskuvallinen teos Stalinin jälkeisen ajan Neuvostoliitosta. Kirjan on Suomessa kustantanut Tammi vuonna 1968 Keltaisessa kirjastossa kahdessa osassa. Luokka:Aleksandr Solženitsynin teokset
AMP-deaminaasi

AMP-deaminaasi eli adenosiinimonofosfaattideaminaasi, adenylaattideaminaasi tai myoadenylaattideaminaasi on entsyymi, joka katalysoi AMP-molekyylin hydrolysoitumista IMP-molekyyliksi ja ammoniakiksi. Entsyymi on tärkeä puriininukleotidien aineenvaihdunnassa. ==Toiminta== Ihmisellä tiedetään neljä AMP-deaminaasin isoentsyymiä. M-isoentsyymiä esiintyy lihaksistossa, L-isoentsyymiä maksassa ja aivoissa ja kahta muotoa E1 ja E2 erytrosyyteissä. Entsyymi ei ole aktiivinen lihasten ollessa levossa , mutta aktivoituu lihasten pH:n laskiessa ja ATP/AMP-suhteen pienentyessä. Nämä molemmat ilmenevät lihasrasituksen yhteydessä. Lihasrasituksen aikana entsyymi sitoutuu lihasten myosiiniin. Entsyymin katalysoimassa reaktiossa vesi toimii nukleofiilinä ja hyökkää adenosiinimonofosfaatin pyrimidiinirenkaaseen. Tämän jälkeen tapahtuu protoninsiirto vedeltä aminoryhmällä, joka poistuu ammoniakkina. Reaktiota edistävät sinkki-ionit, jotka tekevä vedestä nukleofiilisemman. Adenosiinitrifosfaatti toimii AMP-deaminaasin allosteerisenä aktivaattorina ja entsyymissä on sille sitoutumiskohta. Guanosiinitrifosfaatti ja fosfaatti-ioni ovat AMP-deaminaasin allosteerisia inhibiittoreita. AMP-deaminaasi on muodostaa yhdessä kahden muun entsyymin, adenylosukkinaattisyntaasin ja adenylosukkinaattilyaasin, kanssa puriininukleotidisyklin. Entsyymin tehtävä on poistaa lihasrasituksen seurauksena muodostuvaa adenosiinimonofosfaattia. Entsyymin tuottama ammoniakki toimii fosfofruktokinaasi-1:n aktivaattorina ja täten stimuloi glykolyysiä. Myös IMP-konsentraation kasvu voi aktivoida glykogeenifosforylaasin toimintaa. ==AMP-deaminaasin puutos== Eräs autosomaalisesti ja resessiivisesti periytyvä mutaatio aiheuttaa AMP- deaminaasin tuotannon vähäisyyttä. Tämä mutaatio on noin prosentilla valkoihoisesta väestöstä. AMP-deaminaasin puutos ilmenee lihaksien voimakkaana kipeytymisenä ja väsymisenä rasituksen jälkeen. Entsyymin vähäisyyden arvellaan olevan eräiden muiden neuromuskulaaristen sairauksien perustana. Maksassa esiintyvän AMP-deaminaasin isoentsyymin puute voi aiheuttaa kihtiä. ==Lähteet== Luokka:Hydrolaasit
Pyhä keihäs

Pyhä keihäs voi tarkoittaa seuraavia: * Longinuksen keihäs, legendan mukaan keihäs, jolla Kristuksen kylki lävistettiin tämän riippuessa ristillä * Pyhä keihäs (), Trevor Ravenscroftin kirja * Pyhä keihäs (), Mario Readingin romaani
Omorashi

Omorashi (おもらし / オモラシ / お漏らし) on seksuaalinen fetissi, jossa henkilö kiihottuu täyden virtsarakon tunteesta tai siitä, että jollakin toisella henkilöllä on täysi virtsarakko. Fetissin nimi tulee japanin kielestä, ja se tunnetaan parhaiten Japanissa. Länsimaissa omorashi on yleensä yhdistetty urofiliaan, vaikka kyseessä on kaksi eri fetissiä. Toisinaan omorashi saatetaan liittää myös inkontinenssi-fetissiin, jossa naisella saa olla virtsankarkailua kesken yhdynnän, tai esimerkiksi alusvaatefetisismiin. Omorashi yagai tarkoittaa sessiota, jossa ihminen tahallaan virtsaa vaatteet päällään kotinsa ulkopuolella. Yagai honyo viittaa taas julkisella paikalla virtsaamiseen, jossa vaatteet poistetaan virtsaamisen tieltä. Tarkoituksena olisi harjoittaa julkisella paikalla virtsaamista saamatta sakkoja. Omutsu omorashi tai oshime omorashi tarkoittavat aikuisen vaipan käyttöön liittyvää kastelua. Koska japanilaisessa pornografiassa on kiellettyä näyttää sukupuolielimiä tai häpykarvoitusta, se on korvattu esimerkiksi omorashilla, koska eritteiden näyttämistä ei ole kielletty. Omorashia ei aina pidetä pornografisena materiaalina. Japanissa on myös suosittuja televisiokilpailut, joissa osanottajat joutuvat pidättelemään virtsaamistarvettaan saadakseen palkintoja. Animesarjoissa, hentaissa ja eroge-peleissä omorashi on ollut myös suosittu aihe. BDSM:ssä alistuva osapuoli saattaa haluta sessiota, jossa hänen WC:n käyttöään rajoitetaan. Tähän liittyy usein myös kaikki muukin WC:n käytön estäminen kuin virtsaaminen. Luokka:Fetisismi Luokka:Virtsa Luokka:Japanilaiset seksisanat
Dancepunk

Dancepunk on 1970-luvun loppupuolella syntynyt musiikin tyylilaji, joka on läheisesti yhteydessä postpunkin sekä uuden aallon musiikkiin. Luokka:Punkin tyylilajit
Strateginen ilmapommitus

Strateginen ilmapommitus on sotastrategia, jonka tarkoitus on tuhota vihollisen kyky puolustautua esimerkiksi tuhoamalla sen maa- ja merivoimat. Pommituksiin voidaan käyttää strategisia pommikoneita, pitkän tai keskipitkän kantaman ohjuksia tai ydinaseistettuja hävittäjäpommikoneita. Hyökkäykset tehdään vihollisen voittamisen kannalta tärkeisiin kohteisiin. Strategisia pommituksia suorittivat muun muassa Yhdistynyt kuningaskunta ja Yhdysvallat toisessa maailmansodassa vuosina 1943–1945 Saksaa vastaan: britit yöpommituksina ja yhdysvaltalaiset päiväpommituksina. Brittien ajatus siirtyä yksittäisten kohteiden yöpommituksista kaupunkialueiden yöpommituksiin syntyi ajatuksesta, joka perustui tutkimuksiin yöpommitusten epätarkkuudesta. Kaupungeissa joka tapauksissa aiheutuvan tuhon, myös siviilituhojen, uskottiin vaikuttavan saksalaisten yleiseen tahtoon taistella toinen maailmansota loppuun rauhaan taipumalla jo ennen miehitystä. Siviilikohteiden massapommittaminen tarkoituksella voi osoittautua sotarikokseksi. Strategisten pommitusten vastakohta on taktinen pommitus, jonka tarkoituksena yleensä on tukea kaukotykistönä maavoimien toimintaa. Yksi tällainen malli on liittynyt salamasotaan, siihen, että ylivoimainen Luftwaffe käytti muun muassa Junkers Ju 87 -syöksypommittajia kohteiden tuhoamiseen puolustajan syvyydessä auttaen panssarijoukkoja läpäisemään nopeasti rintama. ==Katso myös== *Douhetismi *Lentopommi *Mattopommitus *Terroripommitus *Totaalinen sodankäynti == Lähteet == Luokka:Sodankäynnin strategia Luokka:Lentopommitukset de:Luftkrieg#Strategische Bombardements
Ryan Murphy

Ryan Murphy -nimisiä henkilöitä ovat: * Ryan Murphy (s. 1965), yhdysvaltalainen käsikirjoittaja, televisiotuottaja ja -ohjaaja * Ryan Murphy (s. 1979), yhdysvaltalainen jääkiekkoilija * Ryan Murphy (s. 1983), yhdysvaltalainen jääkiekkoilija * Ryan Murphy (s. 1985), australialaisen jalkapallon pelaaja * Ryan Murphy (s. 1993), kanadalainen jääkiekkoilija * Ryan Murphy (s. 1995), yhdysvaltalainen uinnin olympiavoittaja
Kolkka

Kolkka on neliönmuotoinen, suunnilleen lakion korkuinen heraldinen airutkuvion sukuinen tunnus, joka sijaitsee kilven oikeassa yläkulmassa. Kooltaan se on pienempi kuin varsinainen neliö, joka täyttää kilvestä noin neljäsosan. Mikäli kolkka sijaitsee kilven vasemmassa yläkulmassa, sen nimitys on vasen kolkka. Yleisimmin kolkka liitetään vaakunaan vasta jälkikäteen lisäyksenä. Tällöin se voi peittää osan vaakunan alkuperäisistä tunnuksista, mutta vaakunaselityksessä mainitaan tästä huolimatta myös kolkan peittämät tunnukset. == Lähteet == * == Aiheesta muualla == Luokka:Airutkuviot
Alo Bärengrub

Alo Bärengrub (s. 12. helmikuuta 1984 Kehtna, Viron SNT) on virolainen jalkapalloilija, joka edusti kotimaansa seurojen (muun muassa JK Nõmme Kalju) lisäksi norjalaista FK Bodø/Glimtiä. Puolustajana pelannut Bärengrub edusti Viron maajoukkuetta 48 ottelun verran vuosina 2004–2014. == Saavutukset == * Meistriliigan hopeaa 2007 * Viron cupin hopeaa 2006 * Viron supercup 2004 ** hopeaa 2006 == Lähteet == * Profiili soccerway.com:issa * Profiili transfermarkt.co.uk:ssa === Viitteet === Luokka:Virolaiset jalkapalloilijat Luokka:Vuonna 1984 syntyneet Luokka:Elävät henkilöt
ILS

ILS tai ils voi viitata: ==Organisaatioon== *Indian Language School *International Launch Services *International Life Saving Federation ==Tieteeseen ja teknologiaan== *Mittarilaskeutumisjärjestelmä, lyh. ILS ==Yritykseen== *ILS (yritys) ==Muuhun== *Ils (muusikko), brittiläinen elektronisen musiikin tuottaja ja DJ *Inscriptiones Latinae Selectae
EL/M-2083

EL/M-2083 on kiintopallon yhteydessä oleva ilmavalvontatutka. Pystyy havaitsemaan erityisesti matalalla olevia lentokoneita. Tarpeeksi korkealla olevia ilma-aluksia se voi havaita 500 kilometrin etäisyydeltä. Se perustuu phased array tutkatekniikkaan. Käyttöönottovuosi:2005 Luokka:Tutka-aerostaatit
(100001) 1982 UC3

(100001) 1982 UC3 (kirjoitetaan myös (100001) 1982 UC3) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi G. Aldering vuonna 1982. Koska 1982 UC3:n absoluuttinen magnitudi (H) on 15,8, sen läpimitta on todennäköisesti kahden ja neljän kilometrin välillä. ==Katso myös== *(66666) 1999 TL9 *(67890) 2000 WK61 *(233960) 2010 AX2 *(233961) 2010 AA3 *(280002) 2001 UT157 ==Lähteet== *JPL Small-Body Database Browser: 100001 (1982 UC3) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Tethered Aerostat Radar System

Tethered Aerostat Radar System on kiintopalloon kiinnitetty valvontatutka. Lockheed Martinin valmistamat helium–täytteiset 420K ja 275K pallot voivat vain yhdellä kaapelilla maahan kiinnitettynä nousta 4 600 metrin korkeuteen. Pallojen runko on polyuretaani päällysteistä Tedlar -kalvoa. Niiden tutkan kantama on 370 kilometriä, pallossa on mukana sille virtaa tuottava generaattori. ==Lähteet== Luokka:Tutka-aerostaatit
2826 Ahti

2826 Ahti on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Yrjö Väisälä vuonna 1939. Pikkuplaneetta sai nimensä suomalaisen mytologian Ahdin mukaan. Ennen nimeämistään asteroidi tunnettiin tunnuksella 1939 UJ. Ahti kiertää asteroidivyöhykkeen ulko-osissa ja sen läpimitta on noin 37 kilometriä. ==Lähteet== *JPL Small-Body Database Browser: 2826 Ahti (1939 UJ) * *Discovery Circumstances: Numbered Minor Planets (1)-(5000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Ahti (täsmennyssivu)

Ahti voi tarkoittaa seuraavia: * Ahti, suomalaisen mytologian hahmo, veden jumala tai haltija * Ahti Saarelainen, Lemminkäinen, Kalevalan henkilö * Ahti, suomenkielinen etunimi * Ahti, suomenkielinen sukunimi * Ahti, suomalaisen metalliyhtye Ensiferumin kappale, joka esiintyy levyllä Victory Songs * Ahti, Kristiinankaupungissa ja Vaasassa vuosina 1878–1881 ilmestynyt sanomalehti * 2826 Ahti, asteroidi * S/S Ahti, suomalainen höyrylaiva * PS Ahti, suomalainen höyrylaiva * Ahti, lasipurkkeihin säilötyn sillin tavaramerkki * Ahtisaarna, luterilaisessa kirkossa pääsiäistä edeltävän ajan saarna
Riccardo Del Turco

Riccardo Del Turco (s. 7. syyskuuta 1939 Fiesole, Italia) on italialainen pop- ja rocklaulaja. Hänet tunnetaan kansainvälisesti kappaleesta ”Uno tranquillo”, josta on tehnyt käännöksen muun muassa The Tremeloes nimellä ”Suddenly You Love Me” sekä Tapani Kansa ja Vilperin Perikunta nimellä ”Päättyneet on päivät”"Päättyneet on päivät" Suomen äänitearkistossa. Hänen kappaleensa ”Luglio” oli Italian singlelistan kärjessä kaksi viikkoa heinäkuussa 1968. == Diskografia == === 33 rpm === * Riccardo Del Turco, 1969 * Tanto io non vinco mai, 1973 === 45 rpm === * Le cose che non ci diciamo/La nostra casa, 1962 * M'hanno detto che/Dimmi se vuoi, 1964 * Parla di te/Non chiudere la porta, 1964 * Figlio unico/Quanto amore, 1966 * Uno tranquillo/Allora hai vinto tu, 1967 * L'importante è la rosa/Se è scritto nel cielo, 16. lokakuuta 1967 * Luglio/Il temporale, 1968 * Cosa hai messo nel caffè/Commedia, 2. tammikuuta 1969 * Il compleanno/Geloso, 23 aprile 1969 * Due biglietti perchè/Se non hai pensato, 1970 * Babilonia/Non ti voglio amare, 1970 * La cicala/Nel giardino dietro casa, 1971 * Uno, nessuno/La domenica ti penso di più, 1972 * Tanto io non vinco mai/L'appartamento, 1973 * Tanto io non vinco mai/La musica sta arrivando, 1973 * The Summer Of Mary Ann/Ramona, 1976 * Winter Flower/Sette e ventinove, 1979 * Non voglio ali/Noi due, 1982 * Serena alienazione/Spazio profondo, 1984 == Filmografia == * Io non protesto, io amo, 1967 * Il professor Matusa e i suoi hippies, 1968 == Lähteet == Luokka:Italialaiset laulajat Luokka:Poplaulajat Luokka:Rocklaulajat Luokka:Vuonna 1939 syntyneet Luokka:Elävät henkilöt
681 Gorgo

681 Gorgo on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi August Kopff vuonna 1909. Pikkuplaneetan nimi tulee kreikkalaisen mytologian gorgojen mukaan. Ennen kuin asteroidi sai nimensä se tunnettiin tunnuksella 1909 GZ. Koska Gorgon absoluuttinen magnitudi (H) on 11,0, sen läpimitta on todennäköisesti viidentoista ja neljänkymmenen kilometrin välillä. ==Katso myös== *149 Medusa ==Lähteet== *JPL Small-Body Database Browser: 681 Gorgo (1909 GZ) * *Discovery Circumstances: Numbered Minor Planets (1)-(5000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Marquise Goodwin

Marquise Goodwin (s. 19. marraskuuta 1990) on yhdysvaltalainen yleisurheilija, jonka päälaji on pituushyppy Viitattu 7.9.2011, sekä amerikkalaisen jalkapallon pelaaja. Goodwin voitti Bydgoszczin alle 20-vuotiaiden MM- kilpailuissa 2008 kultaa pituushypyssä tuloksella 774 ja 4 × 100 metrin viestissä. Hän oli toinen alle 20-vuotiaiden Pan-Amerikan mestaruuskilpailujen pituushypyssä Port of Spainissa 2009 ja voitti NCAA:n mestaruuden 2010 tuloksella 815. Vuonna 2011 hän voitti Yhdysvaltojen-mestaruuden hypättyään 2,1 m/s myötätuulessa tuloksen 833. Shenzhenin kesäuniversiadeissa 2011 hän sijoittui pituushypyssä toiseksi tuloksella 803 cm. Daegun MM-kilpailuissa samana vuonna hän sijoittui pituushypyn karsinnassa kolmanneksitoista tuloksella 802 cm ja oli ensimmäinen loppukilpailusta karsiutunut. Viimeisinä jatkoon menneet Kim Deok-Hyeon ja Christopher Tomlinson hyppäsivät myös parhaallaan 802 cm, mutta heidän toiseksi pisin hyppynsä oli pidempi kuin Goodwinillä. Goodwin voitti vuonna 2012 Yhdysvaltain olympiakarsintojen pituushyppykilpailun hypättyään silloisen ennätyksensä 833. Goodwin sai vuonna 2017 yhden vuoden kilpailukiellon laiminlyötyään olinpaikkatietojensa ilmoittamisen. Buffalo Bills varasi Goodwinin vuoden 2013 NFL:n varaustilaisuudessa == Henkilökohtaiset ennätykset == === Ulkoradat === Matka Aika Paikka Päivä 100 m 10,38 Austin 10. toukokuuta 2008 200 m 21,57 Waco 23. toukokuuta 2009 Pituushyppy 845 Baie-Mahault 14. toukokuuta 2016 Kolmiloikka 15,20 Austin 4. huhtikuuta 2009 === Sisäradat === Matka Aika Paikka Päivä 60 m 6,67 Portland 11\. maaliskuuta 2016 12\. maaliskuuta 2016 Pituushyppy 814 Fayetteville 28. tammikuuta 2011 Kolmiloikka 14,94 Houston 19. tammikuuta 2008 == Lähteet == Luokka:Yhdysvaltalaiset pituushyppääjät Luokka:Yhdysvaltalaiset amerikkalaisen jalkapallon pelaajat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut yhdysvaltalaiset Luokka:Vuonna 1990 syntyneet Luokka:Elävät henkilöt
Christopher Ferguson

Christopher J. Ferguson (s. 1. syyskuuta 1961) on Yhdysvaltain laivaston kommodori ja NASAn astronautti. Hän lensi ensi kertaa avaruuteen avaruussukkula Atlantiksen pilottina lennolla STS-115 9.9.–21.9.2006. Seuraavaksi hän toimi STS-126:n komentajana 14.11.–30.11.2008. Hän toimi myös avaruussukkulaohjelman viimeisen avaruussukkulalennon STS-135 Atlantiksen komentajana 8.7.–21.7.2011. ==Koulutus== *bachelor of science, koneenrakennus, Drexel University, 1984 *master of science, ilmailutekniikka, Naval Postgraduate School, 1991 ==Sotilasura== Ferguson liittyi Yhdysvaltain laivastoon. Hän sai laivaston lentäjän kelpoisuuden 1986. Hän lensi F-14 Tomcatlla ja palveli lentotukialuksella USS Forrestal (CVA-59) Pohjois- Atlantilla, Välimerellä ja Intian valtamerellä. Hän kävi myös laivaston hävittäjälentäjien asekoulua (ns. TOPGUN). Hänet valittiin laivaston koelentokouluun 1989, mistä hän valmistui 1992. Vuonna 1994 hän osallistui F-14:n ilmasta-maahan laukaistujen aseiden testaamiseen. Hän toimi myös vuoden ajan laivaston koelentokoulussa kouluttajana. Vuonna 1995 hän palveli USS Nimitzillä Irakin lentokieltoalueen valvonnassa. ==Ura NASAssa== Ferguson valittiin NASAn astronauttikoulutukseen 1998. Hän toimi sukkulalentojen STS-118, STS-128 ja STS-129 CAPCOMina ("Capsule Communicator") eli Maassa olevana lennonvalvonnan ja lennolla olevan sukkulamiehistön viestinnän yhteyshenkilönä. Hän on ollut kahdesti avaruudessa: sukkulalennon STS-115 pilottina (2006) ja sukkulalennon STS-126 (2008) komentajana. Ferguson toimi avaruussukkulaohjelman viimeisen lennon STS-135 Atlantiksen komentajana heinäkuussa 2011. Fergusonilla on puolalaiset sukujuuret.Christopher J. Ferguson (CAPTAIN, USN) NASA Astronaut on Poles.org Retrieved on May 9, 2010. Hän on naimisissa Sandra Cabotin kanssa. Heillä on kolme lasta. ==Lähteet== ==Aiheesta muualla== * Fergusonin NASAn elämäkerta *Fergusonin Spacefacts.de:n elämäkerta *Ferguson Twitterissä *Lentoa STS-135 edeltävä haastattelu (3.6.2011) *Lentoa STS-126 edeltävä haastattelu (31.10.2008) *Lentoa STS-115 edeltävä haastattelu (19.7.2006) *Audio interview with Captain, USN Christopher Ferguson Luokka:Vuonna 1961 syntyneet Luokka:Elävät henkilöt Luokka:Yhdysvaltalaiset avaruuslentäjät
Valebrotulat

Valebrotulat (Parabrotulidae) on partanilkkakaloihin kuuluva kalaheimo. Heimon lajit elävät valtamerien syvissä vesissä. ==Taksonomia== Valebrotulojen heimoon kuuluu kolme lajia kahdessa suvussa. Heimon taksonominen sijoittelu on epäselvä. Toisinaan sen katsotaan olevan läheisempää sukua kivinilkoille, mutta useimmiten heimo luokitellaan kuuluvaksi partanilkkakaloihin, joissa lähimpiä sukulaisia ovat toukkabrotulat. ==Anatomia== Valebrotulat ovat pienikokoisia kaloja ja kasvavat korkeintaan noin 6 cm pitkiksi. Ruumiinmuodoltaan ne ovat pitkulaisia ja suomuttomia ja muistuttavat ankeriaskaloja. Suu on pienhkö ja alaleuka työntyy yläleukaa pidemmälle. Hampaat ovat pienet Parabrotula- suvun lajeilla ja hieman suuremmat Leucobrotula-suvussa. Kalojen selkä- ja peräevät ovat yhtyneet pyrstöevän kanssa. Valebrotuloilta puuttuuvat vatsaevät ja uimarakko. Valebrotulalajit ovat vivipaarisia eli synnyttävät eläviä poikasia. ==Levinneisyys== Valebrotuloja tavataan laikuttaisesti Atlantin, Intian valtameren ja Tyynenmeren alueilta. Ne elävät yleensä 600-1 500 metrin syvyydellä merenpinnasta. ==Lähteet== Luokka:Käärmenilkkakalat
Tony McQuay

Tony McQuay (s. 16. huhtikuuta 1990) on yhdysvaltalainen pikajuoksija. Hän voitti 400 metrin juoksun Yhdysvaltojen-mestaruuden 2011 ajalla 44,68. Daegun MM-kilpailuissa samana vuonna hän karsiutui alkuerissä. Vuonna 2012 McQuay oli toinen Yhdysvaltain olympiakarsintojen 400 metrillä ennätyksellään 44,49. Lontoon olympialaisissa hän selviytyi 400 metrillä välieriin ja sai 4 × 400 metrin viestissä hopeaa juostuaan kolmannen osuuden Yhdysvaltain joukkueessa. Seuraavana vuonna hän sai kotimaansa mestaruuskilpailuissa 400 metrillä hopeaa. Moskovan MM-kilpailuissa 2013 McQuay saavutti 400 metrillä hopeaa ajalla 44,40 ja kuului kultaa voittaneeseen 4 × 400 metrin viestijoukkueeseen. Hän voitti pitkän viestin maailmanmestaruuden myös Pekingin MM-kilpailuissa 2015. McQuay voitti IAAF World Relays -kilpailuissa kultaa 4 × 400 metrin viestissä 2014 ja 2015. Rio de Janeiron olympialaisissa 2016 hän juoksi toisen osuuden kultaa voittaneessa Yhdysvaltojen joukkueessa 4 × 400 metrin viestissä. Hän voitti World Relays -kisojen 4 × 400 metrin viestissä kultaa jälleen 2017. Hän juoksi 2017 Lontoon MM-kilpailuissa 4 × 400 metrin viestin alkuerissä. Loppukilpailussa Yhdysvallat sai toisella kokoonpanolla hopeaa. == Henkilökohtaiset ennätykset == === Ulkoradat === Matka Aika Paikka Päivä 100 m 10,22 Gainesville 5. huhtikuuta 2013 200 m 20,60 Gainesville 21. huhtikuuta 2012 400 m 44,24 Eugene 2. heinäkuuta 2016 === Sisäradat === Matka Aika Paikka Päivä 200 m 20,61 Fayetteville 27. helmikuuta 2011 400 m 45,21 Fayetteville 27. helmikuuta 2011 == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Celador

CPL Productions on tv-tuotantoyhtiö, joka aloitti toimintansa itsenäisenä tuotantoyhtiönä vuonna 1983. Se on tuottanut useita viihdeohjelmia, kuten Haluatko miljonääriksi?, ja yhteistyössä tuottettu elokuva Slummien miljonääri. Yhtiön puheenjohtaja on Paul Smith. Rob Davis omistaa osuuden yrityksestä. Vuonna 2006 Celador tarjosi Haluatko miljonääriksi? -ohjelman myytäväksi. Sen osti 2waytraffic seuraavana vuonna. Samalla 2waytraffic osti Celadorin. Vuonna 2004 Celador ryhtyi oikeustoimenpiteisiin Disneytä vastaan väittämällä, että Disney ei ollut maksanut voittojaan. Valamiesoikeudenkäynnissä Los Angelessa kesäkuussa 2010 tuomaristo myönsi Celadorille 269 miljoonaa dollaria vahingonkorvauksia siitä, ettei ollut saanut osaansa voitoista. ==TV-tuotanto== *All About Me *The Detectives *You Are What You Eat *It's Been a Bad Week *The Hypnotic World *National Lottery *Commercial Breakdown (Hauskat mainospätkät) *Talking Telephone Numbers *Winning Lines ==Elokuvatuotanto== *Dirty Pretty Things (2002) *Separate Lies (2005) *The Descent (2006) *Slummien miljonääri (2009) *The Descent Part 2 (2009) *The Scouting Book for Boys (2010) ==Aiheesta muualla== *Celadorin internet-sivut *Celador Productions *Celador Films Luokka:Tuotantoyhtiöt
Jonathan Huberdeau

Jonathan Huberdeau (s. 4. kesäkuuta 1993 Saint-Jérôme, Quebec, Kanada) on kanadanranskalainen jääkiekkoilija, pelipaikaltaan vasen laitahyökkääjä Hän edustaa NHL-seura Calgary Flamesia. Florida Panthers varasi Huberdeaun kolmantena pelaajana kesällä 2011. == Saavutuksia == Huberdeau voitti tulokaskaudellaan 2012–2013 Calder-palkinnon, joka myönnetään NHL:ssä kauden parhaalle tulokkaalle. Kaudella 2019–2020 hänestä tuli kaikkien aikojen eniten tehopisteitä saavuttanut Florida Panthersin pelaaja, kun hän rikkoi Olli Jokisen 419 tehopisteen ennätyksen. Samalla kaudella Huberdeau valittiin ensimmäistä kertaa urallaan NHL:n tähdistöotteluun. https://www.nhl.com/news/2020-nhl-all-star-game- rosters/c-313660922?tid=277549086 Heinäkuussa 2022 Panthers kauppasi Huberdeaun, MacKenzie Weegarin, Cole Schwindtin ja ehdollisen ensimmäisen kierroksen varausvuoron vuoden 2025 varaustilaisuudessa Calgary Flamesiin vaihdossa Matthew Tkachukiin ja ehdollisen neljännen kierroksen varausvuoroon vuoden 2025 varaustilaisuudessa. https://www.sportsnet.ca/nhl/article/flames- trade-star-matthew-tkachuk-to-the-panthers/ Elokuussa 2022 Huberdeau teki Flamesin kanssa kahdeksanvuotisen ja yhteensä 84 miljoonan dollarin arvoisen jatkosopimuksen. https://www.sportsnet.ca/nhl/article/flames-jonathan- huberdeau-agree-to-eight-year-84m-extension/ ==Tilastot== 2009–2010 Saint John Sea Dogs QMJHL 61 15 20 35 43 21 11 7 18 22 2010–2011 Saint John Sea Dogs QMJHL 67 43 62 105 88 19 16 14 30 16 2011–2012 Saint John Sea Dogs QMJHL 37 30 42 72 50 15 10 11 21 18 JMM 6 1 8 9 16 2012–2013 Saint John Sea Dogs QMJHL 30 16 29 45 48 — — — — — JMM 6 3 6 9 4 Florida Panthers NHL 48 14 17 31 18 — — — — — 2013–2014 Florida Panthers NHL 69 9 19 28 37 — — — — — MM 8 1 4 5 2 2014–2015 Florida Panthers NHL 79 15 39 54 38 — — — — — 2015–2016 Florida Panthers NHL 76 20 39 59 43 6 1 2 3 10 2016–2017 Florida Panthers NHL 31 10 16 26 13 — — — — — 2017–2018 Florida Panthers NHL 82 27 42 69 32 — — — — — 2018–2019 Florida Panthers NHL 82 30 62 92 40 — — — — — 2019–2020 Florida Panthers NHL 69 23 55 78 30 4 1 2 3 2 2020–2021 Florida Panthers NHL 55 20 41 61 36 6 2 8 10 4 2021–2022 Florida Panthers NHL 80 30 85 115 54 10 1 4 5 4 2022–2023 Calgary Flames NHL 79 15 40 55 36 — — — — — 2023–2024 Calgary Flames NHL 81 12 40 52 49 — — — — — 12 kautta yhteensä NHL 831 225 495 720 426 26 5 16 21 20 ==Lähteet== * ===Viitteet=== Luokka:Kanadalaiset jääkiekkoilijat Luokka:Calgary Flamesin pelaajat Luokka:Florida Panthersin varaamat pelaajat Luokka:Calder Memorial Trophy -voittajat Luokka:Vuonna 1993 syntyneet Luokka:Elävät henkilöt
Ryan Strome

Ryan Strome (s. 11. heinäkuuta 1993 Mississauga, Ontario) on kanadalainen jääkiekkoilija, pelipaikaltaan keskushyökkääjä. Hän edustaa NHL-liigan Anaheim Ducksia. Strome on New York Islandersin varaus vuodelta 2011. ==Ura== Strome pelasi vuosina 2009–2013 OHL-junioriliigan Barrie Coltsissa ja Niagara IceDogsissa. Viimeisellä OHL-kaudellaan 2012–2013 hän toimi myös IceDogsin kapteenina. Huhtikuussa 2013 Strome siirtyi NHL-seura New York Islandersin organisaatioon. Marraskuussa 2020 Strome teki Rangersin kanssa kaksivuotisen ja yhteensä yhdeksän miljoonan dollarin arvoisen jatkosopimuksen. https://www.tsn.ca/ryan-strome-new-york-rangers-settle-on-two-year-deal- before-arbitration-hearing-1.1548128 ==Lähteet== * Luokka:Kanadalaiset jääkiekkoilijat Luokka:Anaheim Ducksin pelaajat Luokka:New York Islandersin varaamat pelaajat Luokka:Vuonna 1993 syntyneet Luokka:Elävät henkilöt
Taikatemput paljastuvat

Taikatemput paljastuvat (Breaking the Magician's Code: Magic's Biggest Secrets Finally Revealed) on sarja televisio-ohjelmia, joissa taikatemppujen ja illuusioiden salat on selitetty. Alkuperäistä televisiosarjaa esitettiin Yhdysvalloissa Foxilla ja Isossa-Britanniassa Sky- sekä ITV -televisiokanavilla vuosina 1997-98. Vuosina 2008-09 sarjasta tilattiin kolmetoista uutta jaksoa, jotka lähetti Yhdysvalloissa MyNetworkTV ja Britanniassa ITV4. Suomessa sarjaa on esittänyt ainakin Yle TV2 ja TV Viisi. Luokka:1990-luvun yhdysvaltalaiset televisiosarjat Luokka:2000-vuosikymmenen yhdysvaltalaiset televisiosarjat Luokka:Taikatemput
Oulun sarjakuvaseura

Oulun Sarjakuvaseura r.y. on vuonna 1980 perustettu yhdistys, jonka tarkoituksena on tukea Oulun sarjakuvakulttuuria. Se on sarjakuvaharrastajien, -piirtäjien ja -tutkijoiden yhdistys, joka pyrkii edistämään sarjakuvan tuntemusta ja kriittistä lukemista sekä parantamaan pohjoissuomalaisen sarjakuvan asemaa. Vuoden 2014 alussa toimintaa ylläpitämään perustettiin Oulun sarjakuvakeskus. Se järjestää sarjakuvatapaamisia, lukupiirejä, sarjakuvatyöpajoja ja näyttelytoimintaa. Marraskuussa järjestettävä Oulun sarjakuvafestivaali on seuran suurin vuosittainen tapahtuma. Seura jakaa Skrew you -tunnustuspalkintoja sarjakuvan hyväksi tehdystä työstä. Seura on julkaissut 12 numeroa Kupla-sarjakuvalehteä (vuosina 1980–1984) ja 13 numeroa Ruuvari -sarjakuvalehteä yhdessä Oulun yliopiston ylioppilaskunnan kanssa (1988–1995). ==Ruutukaava== Oulun sarjakuvaseura julkaisi viiden vuoden ajan Ruutukaava-verkkosarjakuvalehteä, joka ilmestyi noin kuusi kertaa vuodessa. Lehdessä julkaistiin suomalaista sarjakuvaa, jonka tekijät ovat pääosin Oulusta tai Pohjois-Suomesta. Lehden ensimmäinen numero ilmestyi maaliskuussa 2011. Toistaiseksi viimeinen numero ilmestyi marraskuussa 2016. ==Seuran julkaisut== Lehtien lisäksi Oulun sarjakuvaseura on julkaissut sarjakuva- albumeita. Tunnetuin näistä lienee André Franquinin Mustat sivut, josta on otettu kolme painosta. Vuoden 2012 Oulun sarjakuvafestivaaleilla julkaistiin Mika Svenskin (1961–2009) muistoalbumi Johannes – poliittisesti epäkorrekti Mika Svensk. Vuonna 2013 julkaistiin Ruutukaava 2 -albumi, joka on kooste vuoden 2012 Ruutukaava-verkkosarjakuvalehdistä. * André Franquin. Mustat sivut. 1984 (lisäpainokset 1988, 1992) * Jose Munoz & Carlos Sampayo. Alack Sinner 1. 1989. * Jose Munoz & Carlos Sampayo. Alack Sinner 2. 1990. * Charles Burns. El Borbah. 1991. * Oulu sarjakuvassa – sarjakuva Oulussa. 2005. (näyttelyluettelo) * Marlene Hyyppä. Supersankareita, Oulussako? 2009. * Ruutukaava 2011. 2012. * Mika Svensk. Johannes – poliittisesti epäkorrekti Mika Svensk (toim. Reijo Valta ja Harri Filppa). 2012. * Ruutukaava 2. 2013. * Lauri Mäkimurto et. al. Pisin yö – Sarjakuvia Oulun pohjoismaisesta sarjakuvakilpailusta 2014. 2014. * Anders Végh Blidlöv et. al. Kauhun nälkä - Sarjakuvia Oulun pohjoismaisesta sarjakuvakilpailusta 2015. 2015. *Veli-Matti Ural & Harri Filppa. Sarjakuvapaja hyppysiin! - Sarjisopen oppimateriaali. 2018 ==Lähteet== == Aiheesta muualla == * Oulun sarjakuvaseuran verkkosivut * Oulun sarjakuvakeskuksen verkkosivut * Oulun sarjakuvafestivaali Luokka:Sarjakuva-alan järjestöt Luokka:Suomalainen sarjakuva Luokka:Suomalaiset kulttuurijärjestöt Sarjakuvaseura Sarjakuvaseura
Khan Malaythong

Khan "Bob" Malaythong (s. 10. huhtikuuta 1981 Vientiane, Laos) on yhdysvaltalainen sulkapalloilija. Malaythong syntyi Laosissa, mutta muutti Yhdysvaltoihin kahdeksan vuoden ikäisenä. Hän voitti nelinpelissä Yhdysvaltain avoimet yhdessä Tony Gunawanin kanssa kahdesti peräkkäin vuosina 2002 ja 2003. Malaythong voitti maansa mestaruuden nelinpelissä vuosina 2003 ja 2005, jonka lisäksi hän sai kultaa myös sekanelinpelistä vuoden 2005 kisoissa. Hän oli voittamassa miesten nelinpelin Pan-Amerikan-mestaruuskilpailuissa 2005 ja osallistui myös saman vuoden MM-kisoihin. Malaythong voitti nelinpelin Yhdysvaltain-mestaruuden myös vuosina 2006 ja 2007. Hän sai Pan-Amerikan kisoissa 2007 nelinpelissä hopeaa Howard Bachin ja sekanelinpelissä pronssia May Mangkalakirin kanssa. Malaythong osallistui Pekingin olympialaisissa 2008 nelinpeliin Bachin kanssa ja sijoittui jaetulle viidennelle tilalle. == Lähteet == Luokka:Yhdysvaltalaiset sulkapalloilijat Luokka:Vuonna 1981 syntyneet Luokka:Elävät henkilöt
Käsi- ja taideteollisuusliitto Taito

Käsi- ja taideteollisuusliitto Taito ry, myös Taitoliitto on valtakunnallinen kaksikielinen palvelu- ja asiantuntijajärjestö. Yhdistys on perustettu vuonna 1913. Liitto on julkaissut Taito-lehteä vuodesta 1907. Taitoliiton verkostoon kuuluu 15 paikallista taitoyhdistystä, joilla on yli 50 kiinteää taitokeskusta sekä on toimintaa lähes 80 paikkakunnalla. Järjestön palveluksessa on noin 130 käsityöalan neuvojaa sekä -opettajaa ja lisäksi kurssiopettajia. Järjestön työllistävyys vuosittain on noin 180 henkilötyövuotta (2023). == Historia == * 1904 ensimmäinen käsi- ja taideteollisuusliike (Kotiteollisuus Oy / Kuopion seudun kty) * 1906 ensimmäinen käsi- ja taideteollisuusyhdistys (Varkauden seudun kty) * 1907 TAITO-lehti Käsiteollisuus-nimisenä * 1913 Käsi- ja taideteollisuusliitto * 1944 ensimmäinen käsityökeskus (vanhin toiminnassa oleva: Joensuun käsityökeskus, Pohjois-Karjalan kty) * 1965 Käsi- ja taideteollisuuden edistämissäätiö * 1986 ensimmäinen käsi- ja taideteollisuuskeskus (Verkaranta, Pirkanmaan kty) * 1989 ensimmäiset lasten käsityökoulut (Etelä-Pohjanmaan kty ja Nylands hantverk rf) * 1997 yrittäjille suunnattu verkkopalvelu Taitoverkko (toiminta päättynyt) * 2000 Taito Shop -myymäläketju ja Taito Myymälät Oy * 2016 Taitoliitto vakiintuu liiton markkinointinimeksi ja järjestöä kutsutaan Taitojärjestöksi * 2020 Taitoliitto akreditoitiin Unescon aineettoman kulttuuriperinnön asiantuntijaksi == Vuoden käsityötekniikka == Taitoliitto on vuodesta 2017 valinnut vuosittain käsityötekniikan jota se on nostanut esille. * 2017 makramee * 2018 kirjonta * 2019 kudonta * 2020 vuoleminen * 2021 parsinta ja paikkaus * 2022 värjäys luonnonväreillä * 2023 kehräys * 2024 korinpunonta * 2025 korjaaminen ja kunnostus == Lähteet == == Aiheesta muualla == *Käsi- ja taideteollisuusliiton kotisivut Luokka:Suomalaiset kulttuurijärjestöt Luokka:Neuvontajärjestöt Luokka:Elinkeinoelämän järjestöt
Murray Hocking

Murray Ian Hocking (s. 31. toukokuuta 1971 Melbourne) on australialainen entinen sulkapalloilija. Hocking osallistui olympialaisiin kerran, Atlantassa 1996. Hän pelasi tuolloin kaksinpelissä ja sekanelinpelissä, jossa hänen parinsa oli Lisa Campbell, mutta putosi molemmissa turnauksissa jo ensimmäisellä kierroksella. Hocking pelasi urallaan 250 nelinpeliottelua, joista hän voitti 153 sekä 89 kaksinpeliottelua, joista hän voitti 53. == Lähteet == Luokka:Australialaiset sulkapalloilijat Luokka:Vuonna 1971 syntyneet Luokka:Elävät henkilöt
Ciudad Guayana

Ciudad Guayana on kaupunki Venezuelassa, Bolívarin osavaltiossa, Orinoco- ja Caroníjokien yhtymäkohdassa. Vuonna 2010 siellä arvioitiin olevan 1 017 970 asukasta, mikä teki siitä Venezuelan viidenneksi suurimman kaupungin. Venezuela: largest cities and towns and statistics of their population World Gazetteer 2011 == Lähteet == == Aiheesta muualla == Luokka:Venezuelan kaupungit
Robert Craft

Robert Lawson Craft (20. lokakuuta 1923 Kingston, New YorkBach-Cantatas.com: Robert Craft (Conductor) – 10. marraskuuta 2015 Gulf Stream, Palm Beach County, Florida) oli yhdysvaltalainen kapellimestari. Hän teki aikoinaan yhteistyötä Stravinskin kanssa ja tuli tunnetuksi myös toisen Wienin koulukunnan teosten johtamisesta. Hän opiskeli Juilliard Schoolissa ja Berkshire Music Centerissä sekä lisäksi yksityisesti Pierre Monteux’n johdolla.Allmusic.com: Robert Craft Craft oli ensimmäinen Wozzeckin ja Lulun esitykset johtanut yhdysvaltalainen. Hän myös kantaesitti Stravinskin teoksia tämän myöhäiseltä uralta. Suurelta osin Craftin ansiosta Stravinski alkoi hyödyntää kaksitoistasäveljärjestelmää. Craftille myönnettiin kaksi Grand Prix du Disqueta ja Edison-palkinto. Vuonna 2002 Craft sai kansainvälisen Prix du Disque -palkinnon elinaikaisista saavutuksista. Hän kirjoitti lukuisia kirjoja muun muassa Stravinskista;Naxos.com: Robert Craft osassa teoksista hän työskenteli Stravinskin itsensä kanssa. Hän sai Yhdysvaltain akatemian ja taide- ja kirjallisuusinstituutin erikoispalkinnon luovasta työstään kirjallisuuden alalla. Craftin johtamiin orkestereihin lukeutuivat New Yorkin filharmonikot, Philadelphian orkesteri, Chicagon sinfoniaorkesteri, Clevelandin orkesteri, San Franciscon sinfoniaorkesteri, Los Angelesin filharmonikot, Saint Louisin sinfoniaorkesteri, Minneapolisin sinfoniaorkesteri ja monet ulkomaalaiset orkesterit. Tavoitteena oli julkaista Stravinskin, Schönbergin ja Webernin koko tuotannot Naxoksella Craftin johtamina. == Lähteet == ==Teoksia== * * == Aiheesta muualla == * Viralliset sivut Luokka:Yhdysvaltalaiset kapellimestarit Luokka:Yhdysvaltalaiset musiikkikirjailijat Luokka:Vuonna 1923 syntyneet Luokka:Vuonna 2015 kuolleet
Konoša

Konoša () on kaupunkimainen taajama Arkangelin alueella Luoteis-Venäjällä. Se sijaitsee Vologdan ja Arkangelin välisen rautatien varrella 400 kilometriä Arkangelista lounaaseen. Lähin kaupunki Velsk sijaitsee maanteitse 122 kilometriä itään. Taajama on Konošan piirin keskus. Asukkaita taajamassa oli vuoden 2010 väestönlaskennan mukaan 12 432, koko piirissä 26 106. Konoša perustettiin vuonna 1898 Arkangelin radan rakentamisen yhteydessä ja se on edelleen ensisijaisesti rautatiepaikkakunta. Paikkakunnan nimi tulee samannimisestä joesta.Historiaa (pomorland.info) Vuonna 1931 Konošasta tuli kaupunkimainen taajama ja vuonna 1935 piirinpääkaupunki. Taajama kasvoi nopeasti vuosien 1935-1940 välillä.Konošan piirin sivusto (konosha.ru) Toisen maailmansodan aikana Konošan kautta rakennettiin Vorkutaan johtava Petšoran rautatie, pääasiassa vankileirityövoimalla.Nördliche Dwina ITL (gulag.memorial.de) ==Lähteet== == Aiheesta muualla == *Konošan piiri ja Konoša pomorland.ru Luokka:Arkangelin alueen kaupunkimaiset taajamat
Ksenija Pervak

Ksenija Pervak (, s. 27. toukokuuta 1991 Tšeljabinsk, Venäjä) on kazakstanilainen tennispelaaja. Parhaimmillaan hän on ollut WTA-listan sijalla 37 syyskuussa 2011. Pervak on voittanut urallaan yhden WTA-turnauksen ja seitsemän ITF-turnausta kaksinpelissä. Hän on edustanut joulukuusta 2011 lähtien Kazakstania. Junioriurallaan Pervak voitti kaksinpelin Australian avoimissa 2009. Loppuottelussa hän voitti Laura Robsonin. Vuonna 2010 Pervak selviytyi välieriin Slovenian WTA-turnauksessa, jossa hävisi Johanna Larssonille. Syyskuussa hän saavutti yhden puolivälieräpaikan. Helmikuussa 2011 Pervak selviytyi kahdessa WTA-turnauksessa puolivälieriin. Heinäkuussa 2011 hän pääsi välieriin Bad Gasteinin turnauksessa ja loppuotteluun Bakun turnauksessa. Ammattilaisurallaan Pervak on päässyt Grand Slam -turnauksissa parhaimmillaan neljännelle kierrokselle Wimbledonissa 2011. Muissa Grand Slam -turnauksissa hän on pudonnut ensimmäisellä kierroksella. Syyskuussa 2011 Pervak saavutti uransa ensimmäisen WTA-turnausvoiton, kun hän voitti Taškentin turnauksen loppuottelussa Eva Birnerován. == Lähteet == == Aiheesta muualla == * Ksenija Pervak profiili WTA:n kotisivuilla Luokka:Kazakstanilaiset tennispelaajat Luokka:Venäläiset tennispelaajat Luokka:Vuonna 1991 syntyneet Luokka:Elävät henkilöt
Dvar

Dvar on venäläinen virtuaaliyhtye. Yhtyeen musiikki on tyylilajiltaan darkwavea. Yhtyeen kahden jäsenen henkilöllisyydet ovat tuntemattomia. Heidän mukaansa kappaleiden sanoitukset ovat enochian-kieltä ja että ne olisivat kertoneet heille heidän unissaan esiintynyt Dvar-niminen olio. == Aiheesta muualla == * * * Fan Site Luokka:Venäläiset elektronisen musiikin yhtyeet
Kärki (heraldiikka)

Kärki on kolmionmuotoinen, pohjaltaan lähes koko kilven levyinen heraldinen airutkuvion sukuinen tunnus. Se ulottuu pystysuunnassa kilven reunasta reunaan, ja Suomen heraldiikassa sen suunta on ylöspäin. Vastaavaa alaspäin osoittavaa kuviota kutsutaan kumokärjeksi. Mikäli kärki ei ylety kilven yläreunaan saakka, puhutaan alennetusta kärjestä. Vielä matalampi, alle kilven puoleen väliin ulottuva kuvio on alainen kärki. Kuviona kärki on aina teräväkulmainen erotuksena polvikorosta johdettuihin samantyylisiin kuvioihin, joissa kulma on suora- tai tylppäkulmainen. == Lähteet == * == Aiheesta muualla == Luokka:Airutkuviot
88611 Teharonhiawako

88611 Teharonhiawako on Neptunusta kauempana Aurinkoa kiertävä pikkuplaneetta eli transneptuninen kohde. Se kuuluu Kuiperin vyöhykkeeseen ja on cubewano. Teharonhiawako löydettiin Deep Ecliptic Surveyllä vuonna 2001. Pikkuplaneetta sai nimensä irokeesien Teharonhiawako-jumalan mukaan. Ennen kuin pikkuplaneetta sai nimensä se tunnettiin tunnuksella 2001 QT297. Teharonhiawakon läpimitta on noin 176 ± 20 kilometriä. Teharonhiawakolla on myös kuu, jonka nimi on Sawiskera. Teharonhiawakon systeemin, eli Teharonhiawakon ja Sawiskeran yhteenlaskettu massa on noin ~3,2×1018 kg. ==Lähteet== *JPL Small-Body Database Browser: 88611 Teharonhiawako (2001 QT297) *Satellites and Companions of Minor Planets *(88611) Teharonhiawako and Sawiskera *Physical Characterization of the Binary Edgeworth-Kuiper Belt Object 2001 QT297 *Numbered minor planets Luokka:Kuiperin vyöhyke Luokka:Transneptuniset kohteet
Súðavík

Súðavík (Súðavíkurhreppur) on kunta ja kalastajakylä Pohjois-Islannissa Länsivuonoilla. Kunnan asukasluku on 192 (1. tammikuuta 2011). 16\. tammikuuta 1995 Súðavíkin kunnassa sattui lumivyöry, jossa menehtyi 14 henkilöä. Sen johdosta kunta siirrettiin turvallisemmalle alueelle. Vanhat talot myytiin viranomaisille ja uusia rakennettiin tilalle. Entisen kunnan alueella on kiellettyä asua talvella lumivyöryvaaran takia. Turma oli pahin Islannissa sattunut luonnonkatastrofi 76 vuoteen. Lumivyöry murskasi noin kaksikymmentä taloa, kun lumi vyöryi alas 700 metriä korkeaa vuorenrinnettä. Sen alle jäi 26 ihmistä, joista 12 onnistuttiin pelastamaan. Kahdeksan lasta kuoli lumivyöryssä. ==Lähteet== ==Aiheesta muualla== *Súðavíkin kunnan kotisivu Luokka:Islannin kunnat
Francisco Rodríguez (nyrkkeilijä, s. 1945)

Francisco Antonio Rodríguez Brito (20. syyskuuta 1945 Cumaná – 23. huhtikuuta 2024https://www.liderendeportes.com/noticias/mas-deportes/boxeo/fallecio- morochito-rodriguez/) oli venezuelalainen nyrkkeilijä. Rodríguez voitti kultaa Méxicon olympialaisten 1968 kevyessä kärpässarjassa (48 kg). Hän selviytyi suoraan toiselle kierrokselle, jolla kukisti Kuuban Rafael Carbonellin tuomariäänin 5–0. Puolivälierissä hän voitti srilankalaisen Hatha Karunaratnen kehätuomarin keskeytyksellä, välieräottelussa Yhdysvaltojen Harlan Marbleyn tuomariäänin 4–1 ja loppuottelussa eteläkorealaisen Ji Yong-Jun 3–2. Hän oli Lontoon olympialaisiin 2012 saakka Venezuelan ainoa olympiavoittaja. Lempinimellä ”Morochito” tunnettu Rodríguez kantoi Venezuelan lippua Münchenin 1972 olympialaisten avajaisissa. Hän hävisi kisojen ensimmäisessä ottelussaan australialaiselle Dennis Talbotille, ja putosi jatkosta. Rodríguez voitti kultaa Pan-Amerikan kisojen kärpässarjassa (51 kg) 1967 ja 1971. == Lähteet == Luokka:Venezuelalaiset nyrkkeilijät Luokka:Venezuelalaiset olympiavoittajat Luokka:Vuonna 1945 syntyneet Luokka:Vuonna 2024 kuolleet